Achleiteni aia veinid on tuntud oma unikaalsuse poolest. Suitsune mineraalsus, õrnad tulikivi noodid ning kompleksne struktuur. 2021 aastal oli küllaltki külm kevad ning jahe suvi, mis hoidis viinapuude arengut tagasi. Siis aga saabus piltilus soe ja päikeseline sügis, kõik, mida vaja optimaalseks viinamarjade valmimiseks ning ühe suure aastakäigu veinide jaoks. 2021a veine jääme mäletama tugeva kontsentratsiooni, elegantsuse ja sügavuse poolest. Vein on väga aromaatne, mahlased luuviljased aroomid nagu aprikoos ja virsik. Gneiss aluspinnas annab veinile hea happesuse. Naudi kohe või hoia veel 15 aastat. Termin Smaragd tähendab kuiva ja kompleksset veini Wachaust. Lisaks artikuleeritud struktuurile ja sügavusele, mis neis veinides on, tähendab Smaragd ka arengupotentsiaali. Vein on vägagi veetlev oma nooruses, esimese "tipu" saavutab ta umbes 3-5 aasta vanuselt, seda veini võib hoida kuni 15 aastat. Legendaarne Achleiteni nimeline viinapuuaed - Domäne Wachau lipulaev - asub Weisskircheni külas. See "single vinyard" on kuulus võrratult mineraalse karakteriga veinide poolest. Terrassid ja kiviseinad, mis ulatuvad 12. sajandisse ja silikaadirikkad mullad on selle suurepärase asukoha tunnusjooned. Ülemistel terrassidel on valdavaks aluspinnaseks gneiss, alumistel domineerivad aga amfiboliitsed moondekivimid. Geoloogilisi detaile palju, kuid selle veini olemuse ja kirjeldamise lahutamatu osa ja alustala.